Gunnar Kristinn Óskarsson hóf trompetnám sex ára gamall í Skólahljómsveit Austurbæjar undir leiðsögn Bjarna Guðmundssonar og síðar Odds Björnssonar . Hann spilaði svo næstu 11 ár í Skólahljómsveitinni undir stjórn Vilborgar Jónsdóttur . Með hljómsveitinni tók hann þátt í tónleikaferðum til útlanda , Nótunni og fleiri verkefnum . Árið 2013 hóf hann nám við Tónlistarskólann í Reykjavík undir handleiðslu Eiríks Arnar Pálssonar og síðar einnig Ásgeirs Steingrímssonar og útskrifaðist þaðan með framhaldspróf 2017 . Haustið 2018m lá leiðin til Kaupmannahafnar þar sem hann stundar nú nám við Det Kongelige Danske Musikkonservatorium hjá Nikolaj Viltoft og Jonas Wiik . Gunnar lék með Ungsveit Sinfóníuhljómsveitar Íslands á árunum 2014 – 2017 . Hann hefur einnig leikið með Sinfóníuhljómsveit áhugamanna , Malmö Sinfonietta og DKDM Symfoniorkester . Gunnar hefur sótt meistaranámskeið hjá Håkan Hardenberger , Phil Cobb , Omar Tomasoni og fleirum . Hann er einnig virkur meðlimur í kammerhópunum Lúðraflokki lýðveldisins og kvartettinum Málmi . Gunnar tekur reglulega þátt í tónlistarflutningi í Bústaðakirkju og hefur um árabil átt mikið og gott samstarf við Jónas Þóri , kantor kirkjunnar .